Document ID: 32007D0383

KOMISJONI OTSUS,
1. juuni 2007,
millega muudetakse otsust 2006/636/EÜ, millega määratakse kindlaks ajavahemikus 1. jaanuarist 2007 kuni 31. detsembrini 2013 maaelu arenguks antava ühenduse toetuse summa jaotus aastate kaupa iga liikmesriigi kohta
(teatavaks tehtud numbri K(2007) 2274 all)
(2007/383/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. septembri 2005. aasta määrust (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta, (1) eriti selle artikli 69 lõiget 4,
ning arvestades järgmist:
(1)
Nõukogu 19. juuni 2006. aasta otsus 2006/493/EÜ, milles sätestatakse ajavahemikus 1. jaanuarist 2007 kuni 31. detsembrini 2013 maaelu arenguks antava ühenduse toetuse summa, selle jaotus aastate kaupa ja miinimumsumma, mis koondatakse lähenemiseesmärgi alusel abikõlblikesse piirkondadesse, (2) hõlmab summat Bulgaaria ja Rumeenia jaoks.
(2)
Komisjoni otsusega 2006/636/EÜ (3) määrati kindlaks ajavahemikus 1. jaanuarist 2007 kuni 31. detsembrini 2013 liikmesriikidele maaelu arenguks antava ühenduse toetuse summa jaotus ja võeti arvesse ka komisjoni otsustega 2006/410/EÜ (4) ja 2006/588/EÜ (5) eraldatud EAFRD-le ülekantavaid summasid.
(3)
Otsus 2006/636/EÜ ei hõlma Bulgaariale ja Rumeeniale määratavaid summasid. Pärast kõnealuse kahe riigi liitumist 1. jaanuaril 2007 tuleb otsust 2006/636/EÜ muuta, et ta sisaldaks maaelu arenguks antava ühenduse toetuse summa jaotust aastate kaupa nende riikide kohta.
(4)
Bulgaaria ja Rumeenia ühinemisakti artikli 34 lõikes 2 on osutatud EAGGFi tagatisrahastult nendele riikidele aastateks 2007-2009 maaelu arenguks eraldatud summale. Kõnealuse summa jaotus aastate kaupa mõlema liikmesriigi kohta on esitatud Bulgaaria ja Rumeenia ühinemislepingu lõppakti II osa „Deklaratsioonid”, A jao punktis 4. Ühinemislepingu VIII lisa I jao alajaotises E esitatud täiendavate otsetoetuste meetme õigeks rakendamiseks on vajalik kõnealuste summade esitamine jooksevhindades otsuse 2006/636/EÜ lisas toodud tabelis „Maaelu arenguks antav ühenduse toetus liikmesriikide kaupa 2007-2013”.
(5)
Seepärast tuleks otsust 2006/636/EÜ vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2006/636/EÜ lisa asendatakse käesoleva otsuse lisas esitatud tekstiga.
Artikkel 2
Käesolevat otsust kohaldatakse alates 1. jaanuarist 2007.
Artikkel 3
Käesolev otsus on adresseeritud liikmesriikidele.
Brüssel, 1. juuni 2007

Labels: 18
15
19
5